Ons het ons kuier hier baie geniet en die eenheid is pragtig en skoon. Die enigste negatiewe punte wat ek kan noem is die feit dat ons halfpad deur ons vakansie moes trek van die groot huis onder na die woonstel wat ons oorspronklik bespreek het weens 'n besprekingsflater van die eienaar. 'n Klein bietjie raad aan die eienaar: die woonstel kort werklik gemaklike stoele om op te sit. Die slaapbank en twee houtleunstoele in die sitgedeelte is baie ongemaklik. Verder was ons kamers, badkamers en die kombuis baie gerieflik. Dankie vir 'n lekker vakansie daar by julle.
Ons het heerlik gekuier en uitgerus in Onstukihemel. Alles was perfek, baie netjies en daar is alles wat jy nodig het. Die uitsig op die see is iets besonders en met die strand op jou voorstoep wat meer wil jy hê. Ons sal beslis weer hier bly!
Heerlike, gerieflike verblyf met alles wat jy nodig het. Ons het baie lekker uitgerus en sal vir seker weer hier bly! 'n Mens kan ure aaneen op die stoep sit en na die see kyk.
Dit is regtig 'n plek vir lekker rus en as j stilte nodig het. Als was perfek soos ons gehoop dit so wees.
Ons was vir 13 dae in die woonstel en het heerlik gekuier. Dit is gemaklik gerieflik en die uitsig is asemrowend. Alles wat jy nodig het is beskikbaar. Beddens is gemaklik. Sonia en Koos was baie behulpsaam en ons beveel Onstukihemel definitief aan.
Ons het so lekker gekuier dat ons sommer 'n ekstra dag gebly het! Ruim, skoon, netjies, alles wat nodig is, perfekte ligging, uitstekende uitsig! Ons en die kinders het dit baie geniet! Dwarskersbos het reeds 'n spesiale plek in albei ons harte van kleins af, nou met die kinders ook! Ons sal julle beslis weer sien! Dankie Sonja en Johan vir julle gasvryheid en moeite, ons waardeer dit en het alles baie geniet!
Waarlik 'n stukkie hemel. Dit is 'n pragtige ruim plek met 'n besondere uitsig oor die see en toegang tot die strand is so naby, vir beter kan jy nie vra nie. Stylvolle dekor en silver skoon. Sal die plekkie beslis aanbeveel.